# Arany bandikut

### A Wikipédiából, a szabad lexikonból.

Arany bandikut Veszélyeztetett. Státusz: sebezhető
Rendszertan

Ország: | Állatok (Animalia)
Törzs: | Gerinchúrosok (Chordata)
Altörzs: | Gerincesek (Vertebrata)
Osztály: | Emlősök (Mammalia)
Alosztályág: | Erszényesek (Marsupialia)
Rend: | Bandikutalakúak (Peramelemorphia)
Család: | Bandikutfélék (Peramelidae)
Nem: | Isoodon
Faj: | I. auratus

Tudományos név
Isoodon auratus (Ramsay, 1887)

Az arany bandikut (Isoodon auratus) a bandikutfélék családjához tartózó faj.

## [szerkesztés] Elterjedés

Feltételezett, hogy e faj Ausztrália legnagyobb részén kihalt, csupán Nyugat-Ausztráliában egy kis területen él. Az arany bandikut Ausztrália partjainál, a Barrow, Double Island és Augustus szigeteken található meg.

## [szerkesztés] Megjelenés

Fej-törzs-hossza 19-30 cm, farokhossza 8,5-12 cm, míg testtömege 270-670 gramm. A hím 70%-kal nehezebb a nősténynél. Bundája rövid, csillogó és túlnyomórészt sötétbarna, míg hasoldala fehér. Az arany bandikut tömzsi törzsével akkora, mint egy kisebb üregi nyúl. Hátsó lábain a második és a harmadik ujjak összenőttek, ezekkel tisztítja magát. Hegyes arcorra alkalmas az avarban kutatáshoz. A szaglása ennek az állatnak nagyon fejlett.

## [szerkesztés] Életmód

Éjjel aktív és magányos. Táplálékát gumók, csigák, rovarok, kis gyíkok és egerek teszik ki. Az arany bandikut a szabadban körülbelül 3 évet él.

## [szerkesztés] Szaporodás

Az arany bandikut ivarérettségét 90 napos korában éri el, a párzási időszak az egész évben lehetséges, de többnyire 8 hónapon át készek párosodni. A vemhességi idő ennél az állatnál nagyon rövid, 12-13 napig tart. A kölykök 7 hétig maradnak az erszényben. A kölykök száma egy alomban 2-4, de lehet 5 is.

## [szerkesztés] Rokon fajok

A nagy bandikut (Isoodon macrouros) és a kis bandikut (Isoodon obesolus) a legközelebbi rokonai az arany bandikutnak.

## [szerkesztés] Forrás

- Csodálatos állatvilág
- A faj a Természetvédelmi Világszövetség Vörös Listáján

A lap eredeti címe "http://hu.wikipedia.org../../../a/r/a/Arany_bandikut.html"

Kategória: Erszényesek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Français
- Polski